Source: http://www.zakonypreludi.sk/zz/2004-69
Timestamp: 2018-11-20 16:18:04+00:00
Document Index: 7246556

Matched Legal Cases: ['§ 1', '§ 1', '§ 3', '§ 4', '§ 5', '§ 10', '§ 4', '§ 21', '§ 2', '§ 7', '§ 6', '§ 10', '§ 22', '§ 5', '§ 21']

69/2004 Z. z. Nariadenie o podmienkach na dovoz rastlín na vedecké účely | Aktuálne znenie
Nariadenie vlády č. 69/2004 Z. z.Nariadenie vlády Slovenskej republiky, ktorým sa ustanovujú podmienky na dovoz a premiestňovanie určitých škodlivých organizmov, rastlín, rastlinných produktov a iných predmetov na vedecké, výskumné alebo šľachtiteľské účely
(1) Na vedecké, výskumné alebo šľachtiteľské účely (ďalej len „aktivity“), ktoré zahŕňajú použitie škodlivých organizmov, rastlín, rastlinných produktov a iných predmetov podľa osobitného predpisu1) (ďalej len „materiál“), je právnická osoba alebo fyzická osoba povinná pred dovozom takéhoto materiálu na územie Slovenskej republiky alebo pred jeho premiestňovaním v rámci územia Slovenskej republiky alebo jej chránenej zóny požiadať (ďalej len „žiadateľ“) Ministerstvo pôdohospodárstva Slovenskej republiky (ďalej len „ministerstvo“) o povolenie.
(2) Žiadosť o povolenie podľa odseku 1 musí obsahovať
a) názov, adresu sídla a identifikačné číslo právnickej osoby vrátane mena, priezviska a adresy osoby zodpovednej za aktivity alebo meno, priezvisko a adresu fyzickej osoby,
b) vedecký názov alebo názvy materiálu vrátane vedeckých názvov príslušných škodlivých organizmov,
c) typ materiálu,
d) množstvo materiálu,
e) miesto pôvodu materiálu vrátane príslušnej dokumentácie materiálu dovážaného z tretej krajiny,
f) trvanie, popis, ciele a obsah predpokladaných aktivít vrátane súhrnu vedeckej, výskumnej alebo šľachtiteľskej práce,
g) adresu a popis miesta alebo miest karanténneho prechovávania materiálu a adresu a popis miesta, v ktorom sa bude vykonávať testovanie,
h) miesto prvého uskladnenia alebo prvého pestovania v prípade úradne schváleného uvoľnenia materiálu do obehu,
i) navrhované metódy zneškodnenia alebo ošetrenia materiálu po skončení povolených aktivít,
j) navrhované miesto vstupu, cez ktorý sa materiál dovezie na územie Slovenskej republiky z tretej krajiny.
(1) Ministerstvo po prijatí žiadosti povolí vykonávanie príslušných aktivít, ak Ústredný kontrolný a skúšobný ústav poľnohospodársky (ďalej len „kontrolný ústav“) osvedčí, že sú splnené podmienky uvedené v prílohe č. 1.
(2) Ak kontrolný ústav počas vykonávania aktivít zistí, že podmienky uvedené v prílohe č. 1 nie sú splnené, ministerstvo zakáže vykonávanie aktivít povolených podľa odseku 1.
(3) Po povolení vykonávania aktivít uvedených v § 1 ministerstvo udelí povolenie na dovoz2) na územie Slovenskej republiky alebo na premiestňovanie v rámci územia Slovenskej republiky alebo jej chránených zón materiálu (ďalej len „povolenie“) uvedeného v žiadosti. Materiál musí byť počas dovozu alebo premiestňovania sprevádzaný týmto povolením, ktorého vzor je uvedený v prílohe č. 2, a
a) ak materiál pochádza z členských štátov,3)
1. povolenie na premiestňovanie materiálu za karanténnych podmienok sa musí úradne potvrdiť členským štátom pôvodu, ak miestom pôvodu nie je Slovenská republika, a
2. rastliny, rastlinné produkty a iné predmety uvedené v osobitnom predpise4) musia byť sprevádzané rastlinným pasom vydaným v súlade s osobitným predpisom5) na základe prehliadky vykonanej podľa osobitného predpisu,6) zameranej na splnenie podmienok ustanovených v osobitnom predpise7) okrem ustanovení, ktoré sa týkajú škodlivého organizmu, v súvislosti s ktorým sa povolili aktivity podľa odseku 1. Rastlinný pas musí obsahovať text: „Tento materiál sa premiestňuje v súlade so smernicou č. 95/44/ES.“
b) ak sa materiál dováža z tretej krajiny,
1. ministerstvo udelí2) povolenie iba na základe príslušnej dokumentácie týkajúcej sa miesta pôvodu materiálu a
2. rastliny, rastlinné produkty a iné predmety uvedené v osobitnom predpise8) musia byť sprevádzané rastlinolekárskym osvedčením vydaným v krajine pôvodu v súlade s osobitným predpisom9) na základe prehliadky vykonanej podľa osobitného predpisu,6) zameranej na splnenie podmienok ustanovených v osobitnom predpise7) okrem ustanovení týkajúcich sa škodlivého organizmu, v súvislosti s ktorým sa povolili aktivity podľa odseku 1.
(4) Žiadateľ uvedený v § 1 ods. 1 zabezpečí, aby sa materiál počas dovozu alebo premiestňovania prechovával v karanténnych podmienkach a aby sa premiestňoval priamo a okamžite na miesto alebo miesta uvedené v žiadosti.
(5) Kontrolný ústav monitoruje10) povolené aktivity a zabezpečí11)
a) kontrolu miest a aktivít počas vykonávania týchto aktivít vo vhodnom čase zameranú na dodržiavanie podmienok karanténneho prechovávania a iných všeobecných podmienok bližšie určených v súlade s prílohou č. 1,
b) dodržiavanie postupov vzhľadom na typ povolenej aktivity týkajúcich sa
1. rastlín, rastlinných produktov a iných predmetov určených na uvoľnenie z karantény,
2. akéhokoľvek iného materiálu, pri ktorom sa počas alebo na konci vykonávania povolených aktivít zistí výskyt škodlivého organizmu,
(6) Žiadateľ zodpovedný za aktivity musí bezodkladne oznámiť kontrolnému ústavu každý výskyt škodlivého organizmu uvedeného v osobitnom predpise7) v materiáli a každý iný škodlivý organizmus za predpokladu, že predstavuje nebezpečenstvo pre Európske spoločenstvo, a ktorý sa zistil počas aktivít, spolu s oznámením každej udalosti, v dôsledku ktorej nastal únik príslušných škodlivých organizmov do životného prostredia.
(7) Kontrolný ústav zabezpečí11) vykonanie príslušných karanténnych opatrení vrátane testovania pri aktivitách využívajúcich rastliny, rastlinné produkty a iné predmety, ktoré sú uvedené v osobitnom predpise,12) ale nie sú uvedené v časti A kapitolách I až III prílohy č. 3. Tieto karanténne opatrenia ministerstvo oznámi13) Európskej komisii a ostatným členským štátom.
5.2.2. testovanie sadiva sa vykonáva aspoň sérologickým testom alebo biologickým testom v prípade, že nemožno vykonať sérologický test. Odporúča sa opakované testovanie pomernej časti negatívnych vzoriek a v prípade získania hraničných hôdnôt výsledkov vykonanie iného testu,
1) § 3 ods. 7, § 4 ods. 4, § 5 ods. 5 alebo § 10 ods. 7 písm. d) nariadenia vlády Slovenskej republiky č. 75/2004 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty.
2) § 4a ods. 2 a § 21 písm. f) zákona Národnej rady Slovenskej republiky č. 285/1995 Z. z. o rastlinolekárskej starostlivosti v znení zákona č. 471/2001 Z. z.
3) § 2 ods. 1 písm. k) nariadenia vlády Slovenskej republiky č. 75/2004 Z. z.
4) Príloha č. 5 časť A nariadenia vlády Slovenskej republiky č. 75/2004 Z. z.
5) § 7 nariadenia vlády Slovenskej republiky č. 75/2004 Z. z.
6) § 6 nariadenia vlády Slovenskej republiky č. 75/2004 Z. z.
7) Nariadenie vlády Slovenskej republiky č. 75/2004 Z. z.
8) Príloha č. 5 časť B nariadenia vlády Slovenskej republiky č. 75/2004 Z. z.
9) § 10 nariadenia vlády Slovenskej republiky č. 75/2004 Z. z.
10) § 22 ods. 1 písm. a) zákona Národnej rady Slovenskej republiky č. 285/1995 Z. z. v znení zákona č. 471/2001 Z. z.
11) § 5 zákona Národnej rady Slovenskej republiky č. 285/1995 Z. z. v znení zákona č. 471/2001 Z. z.
12) Príloha č. 3 k nariadeniu vlády Slovenskej republiky č. 75/2004 Z. z.
13) § 21 písm. g) zákona Národnej rady Slovenskej republiky č. 285/1995 Z. z. v znení zákona č. 471/2001 Z. z.
1) Nariadenie vlády Slovenskej republiky č. 75/2004 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty.
2) Testovanie na indikátorových rastlinách je akýkoľvek postup, ktorého účelom je preukázanie prítomnosti vírusov, viroidov, vírusom podobných organizmov alebo fytoplaziem prostredníctvom indikátorových rastlín.
1) Príloha č. 3 k nariadeniu vlády Slovenskej republiky č. 75/2004 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty.
2) Nariadenie vlády Slovenskej republiky č. 75/2004 Z. z.
3) Rod slivka (Prunus L.) zahŕňa čerešňu a višňu (Cerasus Duhamel), broskyňu (Persica Mill.), marhuľu (Armeniaca Mill.), mandľu (Amygdalus Med.) a slivku (Prunus L.) vrátane slivky, slivy, myrobalánu a trnky.
4) Nariadenie vlády Slovenskej republiky č. 70/2004 Z. z. o ochrane proti zavlečeniu baktériovej krúžkovitosti zemiaka.
5) Nariadenie vlády Slovenskej republiky č. 66/2004 Z. z., ktorým sa ustanovujú opatrenia na ochranu proti zavlečeniu hnedej hniloby zemiaka.
6) Prílohy č. 2 a 4 k nariadeniu vlády Slovenskej republiky č. 75/2004 Z. z.
7) Prílohy č. 1 a 2 k nariadeniu vlády Slovenskej republiky č. 75/2004 Z. z.
8) Príloha č. 4 k nariadeniu vlády Slovenskej republiky č. 75/2004 Z. z.
9) Prílohy č. 1, 2 a 4 k nariadeniu vlády Slovenskej republiky č. 75/2004 Z. z.